b'\n_START_ARTICLE_\nBerkovci, Kri\xc5\xbeevci\n_START_SECTION_\nVedra\n_START_PARAGRAPH_\nBerkovci so znani po vedri, edinstvenem pustnem obi\xc4\x8daju v ob\xc4\x8dini Kri\xc5\xbeevci. Z obi\xc4\x8dajem so za\xc4\x8deli v drugi polovici 19.stoletja v vasi Biserjane in je zna\xc4\x8dilen predvsem za \xc5\xbeupnijo Sveti Jurij ob \xc5\xa0\xc4\x8davnici. Ime vedra izhaja iz obi\xc4\x8daja, da mora vsak, ki je prevzel doma\xc4\x8dijo ali se pri\xc5\xbeenil v vas, dati za vedrico vina (majhno 10-12 l vedro), s \xc4\x8dimer si je pridobil pravico va\xc5\xa1\xc4\x8dana in ugled gospodarja. Obi\xc4\x8daj se opravi na pustno soboto, ko se v gasilskem domu zberejo vsi va\xc5\xa1\xc4\x8dani in sorodniki darovalca vedre. Zna\xc4\x8dilno je, da mo\xc5\xa1ki nosijo klobuk in modre \xc5\xa1\xc3\xbcrce, \xc5\xbeenske pa prkalnate robce in lastinove \xc5\xa1\xc3\xbcrce. Na dru\xc5\xbeabno sre\xc4\x8danje pridejo tudi maske iz razli\xc4\x8dnih krajev. Pomembno je, da se va\xc5\xa1\xc4\x8dani zberejo, preberejo va\xc5\xa1ko kroniko dogajanja v preteklem letu, opravijo krst in izberejo dru\xc5\xbeino, ki bo prihodnje leto gostila vedro.'